**Tájékoztató**

# Hévíz Hazavár önkormányzati útiköltség hozzájárulás és

# ösztöndíjpályázat támogatásról

Hévíz Város Önkormányzat Képviselő-testületének Hévíz Hazavár önkormányzati útiköltség hozzájárulás és elbírálásának helyi szabályozásáról szóló 44/2015. (XI. 27.) önkormányzati rendelete rögzíti a támogatás módját, feltételeit.

Az önkormányzati rendelet alapján támogatásra az alábbiak szerint lehet pályázni:

* Hévízi állandó lakóhellyel rendelkező, de más településen iskolába járó középiskolai tanuló **ösztöndíjra** és **útiköltség-hozzájárulásra** pályázhat.
* Hévízen tanuló és Hévízen állandó lakóhellyel rendelkező nappali tagozatos középiskolás tanuló **ösztöndíjra** pályázhat.

A pályázatot 2024/2025. tanév II. féléve tekintetében **2025. október 31-ig** lehet benyújtani.

A tanulmányi ösztöndíj összegét a tanulmányi eredmény határozza meg, amely havi 2.000 Ft/hó összegtől, 6.000 Ft/hó összegig terjedhet. Az ösztöndíj a középiskolások számára tanulmányi félévenként 5 hónapra vonatkozik.

Az önkormányzat útiköltség hozzájárulásként a pályázó tanulók részére félévente 5 hónapra visszamenően – attól függően, hogy vármegyén belül vagy túl jár iskolába - kifizeti a vármegyebérlet (945 Ft/hó) vagy az országbérlet (1890 Ft/hó) összegét.

A pályázathoz az alábbi dokumentumok szükségesek:

* a tanuló érvényes diákigazolványának másolatát
* az adott félév lezárását tanúsító középiskolai bizonyítvány eredeti példánya melyről fénymásolat készül a Polgármesteri Hivatalban

**A pályázati adatlap letölthető az Önkormányzat honlapjáról**:

onkormanyzat.heviz.hu oldalon (Nyomtatványok/Szociális ügyek/Hévíz Hazavár 2024/2025. tanév II. félév)

A nyomtatvány átvehető személyesen is a Hévízi Polgármesteri Hivatal portáján ügyfélfogadási időben.

A pályázatok leadásának helye a Hévízi Polgármesteri Hivatal 107-es irodája.

További kérdéseikkel bátran fordulhatnak az ügyintézőhöz a 06 83/500-818-as telefonszámon.

Hévíz, 2025. június 16. Hévízi Polgármesteri Hivatal